J. H. Kurkilahti

Johan Henrik Kurkilahti, sukunimi aik. Tranberg (5. syyskuuta 1877 Helsinki – 10. maaliskuuta 1929 Helsinki) oli suomalainen opettaja, oppikirjojen tekijä ja tilintarkastaja.Ylioppilasmatrikkeli 1853–1899

Kurkilahden vanhemmat olivat Helsingin ruotsalaisen normaalilyseon latinan ja suomenkielen kollega Johan Henrik Tranberg (1838–1892) ja Maria Henrietta Hellsberg. Hän pääsi ylioppilaaksi Helsingin suomalaisesta normaalilyseosta 1895 ja opiskeli Helsingin yliopistossa.Ylioppilasmatrikkeli 1853–1899 : Johan Henrik Tranberg

Kurkilahti toimi yksityis- ja kauppakoulujen opettajana ja oli Jyväskylän seminaarin matematiikan vt. lehtorina 1910–1914. Hän oli sittemmin valatehneenä tilintarkastajana Helsingissä ja toimi 1919–1920 liike-elämän aikakauslehti Ilmarisen vastaavana toimittajana.Ilmarinen : nuorten liikemiesten lehti 01.11.1919 nro 2, s. 14, Kansalliskirjaston Digitoidut aineistot

Kurkilahti oli naimisissa vuodesta 1905 Ida Sofia Westergrénin (1879–1949) kanssa. Hänet on haudattu Malmin hautausmaalle. Johan Henrik Kurkilahden ja hänen vaimonsa hautakivi Malmin hautausmaalla, Suomen Sukututkimusseura : Hautakirjoituksia ja hautakuvia  

 Teoksia 
 Ylioppilastutkinnossa vuosina 1874-1907 k. ratkaistaviksi annetut matemaattiset tehtävät 1 ; vastauksilla ja ohjeilla varustanut J. H. Kurkilahti. Yrjö Weilin, Helsinki 1907
 Ruotsinkielen alkukirja : 2-vuotisia kauppakouluja, apulaiskursseja, seminaareja y.m. varten. WSOY 1914, 6. painos 1930
 Ruotsinkielen alkukirja : 2-vuotisia kauppakouluja, apulaiskursseja, seminaareja y.m. varten. 2. WSOY 1915

 Suomennoksia 
 W. Ahrens : Matemaattisia kisoja ; alkuperäisen teoksen toisesta painoksesta suomentanut J. H. Kurkilahti. WSOY 1913
 Gustaf Cassel : Sosialismi vai edistys ; tekijän luvalla ruotsinkielestä suomentanut J. H. Kurkilahti ; esipuheen kirjoittanut J. K. Paasikivi. Kustannus Oy Kirja, Helsinki 1929

 Lähteet 

Luokka:Suomalaiset opettajat
Luokka:Vuonna 1877 syntyneet
Luokka:Vuonna 1929 kuolleet